Birgithe Kühle

Birgithe Lykke Kühle (født Solberg 1762 i København, død 1832 i Sønderby) var en dansk-norsk forfatter, skuespiller og journalist, som regnes som den første kvinnelige redaktøren i Norge.

Liv og virke 
Birgithe Kühle var sammen med sin familie bosatt i Bergen i perioden 1786-1802. Der etablerte hun i 1794 det ukentlige tidsskriftet Provinzial-Lecture, etter engelske forbilder. Hun var også tidsskriftets redaktør. Provinzial-Lecture utkom i 52 utgaver. Her skrev Kühle egne bidrag, i tillegg til å oversette artikler fra engelsk, fransk og svensk. Mange av artiklende var opplysende tekster av ntarvitenskapelig art.

I 1794, året tidsskriftet ble etablert, stiftet Kühles ektemann Det Dramatiske Selskab i Bergen, hvor han også ble direktør. Birgithe Kühle medvirket som skuespiller ved selskapet, og skrev også flere stykker for teatret.

Familien vendte tilbake til Danmark i 1802, da Carl von Kühle fikk en stilling i Horsens.

Familie 
Birgithe Kühle var datter av Ane Marie Staal fra København og Søren Lykke Solberg fra Larvik. Solberg var Kina-kapten og grosserer, og eide landstedet Rungstedlund på Nord-Sjælland, hvor forfatteren Karen Blixen senere bodde. Omkring 1780 giftet Birgithe seg med Carl Nicolai Christian von Kühle (1748-1812), som var født på Kongsvinger. De skal ha fått så mange som 23 barn sammen.

Bibliografi 
 1800: Prolog i anledning Det Dramatiske Selskabs stiftelsesdag 25. februar 1800, tonesatt av Heinrich Paulson
 1802: Cantate til 29de Januarii 1802, forfatter af Birgithe Kühle, sadt i Musik af Gotfred Bohr

Referanser

Kilder

Eksterne lenker 
 

Norske forfattere
Danske forfattere
Norske skuespillere
Danske skuespillere
Norske journalister
Danske journalister
Personer fra København